JANI KAÇI
60 MINUTA NË FUSHËN TIME
JANI KAÇI, një ndër portierët shqiptarë më modern. Me një fizik e konstrukt të rrallë, potent, elegant, mbetet një ndër talentët e mëdhenj të futbollit kombëtar. Një kolos i vërtetë, pasi ishte vetëm 20 vjeç kur shkëlqeu. Elastik në lëvizje, një interpretues modern i këtij roli. Një portier tipik "Majeri" me një sens pozicioni natyral dhe kapje të mirë të topit. Fluturonte në zonë duke pushtuar dhe zotëruar ajrin në tërësinë e zonës. Nuk linte asnjë hapësirë bosh brenda saj, aq sa të shtinte frikën në dalje. Një ndër pikat më të forta, një lider për skuadrën. I konsideruar një ndër numrat 1 më të famshëm shqiptarë, skuadra e parë dhe e fundit është Skënderbeu, ndonëse ka mbrojtur si titullar edhe portën e Labinotit, Partizanit, Kombëtares në kulmin e momentin e tyre magjik. Kampion i Ballkanit, me ekipin kombëtar Shpresa.
Tri herë e kanë marrë klubet si përforcim: Vllaznia e Shkodrës, kur luajti kundër Austrisë së Vjenës, Dinamo e Tiranës kur luajti kundër Dinamos së Zagrebit dhe Labinoti i Elbasanit në Kupën Ballkanike, kur luajti kundër AS Tergu Muresh në Rumani.
Vetëm 6 ndeshje me përfaqësuesen. Kujtimin e fundit e ka me portierin Shumaker, pikërisht në takimin në "Qemal Stafa", pas të cilit nuk luajti më me ngjyrat kuqezi për t'ia lënë vendin Mustës, ashtu si kur iku nga Partizani.